钦定古今图书集成/明伦汇编/交谊典/第015卷 > 《齐天乐》〈抵吴寄旧友〉前人
## 钦定古今图书集成/明伦汇编/交谊典/第015卷 > 《齐天乐》〈抵吴寄旧友〉前人

分明柳上春风眼，曾看少年人老。雁拂沙黄，天垂海
白，野艇谁家昏晓。惊心梦觉。漫慷慨悲歌，赋归不早。
想得相如，此时终是倦游了。经行几度怨别，酒痕
消不尽，空被花恼。茂苑重来，竹溪深隐，还胜飘零多
少。羁怀顿埽。尚识得妆楼，那回苏小。寄语鸥盟，问春
何处好。